-----------------------------------------------------------------------
  3. การประกอบธุรกิจของแต่ละสายผลิตภัณฑ์

  -----------------------------------------------------------------------

 สายธุรกิจและผลิตภัณฑ์

[]

1.  ธุรกิจเบเกอรี่ค้าส่ง (Wholesale)

เป็นลักษณะธุรกิจที่ผลิตและจำหน่ายผลิตภัณฑ์เบเกอรี่ในลักษณะค้าส่ง ภายใต้เครื่องหมายการค้า
”ฟาร์มเฮ้าส์” โดยการจัดส่งสินค้าวางจำหน่ายให้กับช่องทาง / ร้านค้าต่างๆ โดยกลุ่มลูกค้าหลัก
คือ ร้านค้าประเภท Modern Trade และ ร้านค้าประเภท Traditional Trade ได้แก่

คอนวีเนี่ยนสโตร์ เช่น 7-eleven , แฟมิลี่มาร์ท เป็นต้น

ร้านค้าในปั๊มน้ำมันต่างๆ เช่น จิฟฟี่, สตาร์มาร์ท, ไทเกอร์มาร์ท เป็นต้น

ซูเปอร์มาร์เก็ตต่างๆ เช่น เดอะมอลล์, ท็อปส์, ฟู้ดแลนด์ เป็นต้น

ดิสเคาน์สโตร์ต่างๆ เช่น เทสโก้ โลตัส, บิ๊กซี, แม็คโคร และคาร์ฟูร์

ร้านค้าปลีกแบบดั้งเดิม ได้แก่ ร้านค้าเล็กที่มีอยู่ทั่วไป

ผลิตภัณฑ์ที่จำหน่ายในธุรกิจเบเกอรี่ค้าส่ง (Wholesale) ได้แก่

1.1 ขนมปังชนิดแผ่น

เป็นผลิตภัณฑ์แรกที่บริษัทเริ่มผลิตและจัดจำหน่าย
ถือว่าเป็นผลิตภัณฑ์ที่สร้างการรับรู้ในแบรนด์ฟาร์มเฮ้าส์ให้กับผู้บริโภคได้มากที่สุดตั้งแต่อดีตจนถึงปัจจุบัน
ประกอบกับเป็นผลิตภัณฑ์หลักในการสร้างรายได้ให้กับบริษัท
ด้วยความที่ลักษณะผลิตภัณฑ์สามารถสร้างความหลากหลายในการบริโภคได้ เหมาะสมกับทุกเพศทุกวัย
อีกทั้งยังเป็นผลิตภัณฑ์ที่เหมาะสำหรับครอบครัว ทำให้บริษัท ได้พัฒนาและเพิ่มความหลากหลายทั้งชนิด
และขนาดสินค้ามากขึ้น สำหรับกลุ่มผลิตภัณฑ์ขนมปังชนิดแผ่นจากเดิมที่มีเพียงขนมปังชนิดแผ่นธรรมดา
ได้พัฒนาและเพิ่มความหลากหลายทั้งชนิด และขนาดสินค้ามากขึ้น ดังนี้

(1) White Bread

เป็นกลุ่มขนมปังชนิดแผ่นที่มีลักษณะเป็นเนื้อขนมปังขาว และผสมวิตามิน
เป็นชนิดสินค้าที่เหมาะสำหรับทุกเพศ ทุกวัย และสามารถนำไปประกอบอาหารต่างๆ ได้หลากหลาย
ได้ทุกเวลา ชนิดสินค้าในกลุ่มนี้ ได้แก่ ขนมปังชนิดแผ่นน้ำหนัก 480 กรัม ขนมปังชนิดแผ่นน้ำหนัก
240 กรัม ขนมปังผสมวิตามิน 240 กรัม และขนมปังตัดขอบ 220 กรัม รวมทั้งสิ้น 4 รายการ

  (2) Grain Bread

เป็นกลุ่มขนมปังชนิดแผ่นที่มีเมล็ดธัญพืชต่างๆ เป็นส่วนประกอบเพิ่มมากขึ้น
เพื่อเพิ่มคุณค่าทางโภชนาการ
และให้สอดคล้องกับแนวทางการดำเนินชีวิตของคนไทยที่หันมาให้ความสนใจในสุขภาพเพิ่มมากขึ้น
โดยเฉพาะการเลือกสรรอาหารที่มีประโยชน์ในการบริโภค ชนิดสินค้าในกลุ่มนี้มีจำหน่าย ได้แก่
ขนมปังโฮลวีตน้ำหนัก 400 กรัม ขนมปังโฮลวีตน้ำหนัก 275 กรัม

นอกจากนี้บริษัท ยังได้ทำสัญญา License Agreement กับ Roman Meal Company
ซึ่งเป็นบริษัทที่ผลิตและจำหน่ายส่วนผสมในการผลิตขนมปัง และ
เบเกอรี่ในประเทศสหรัฐอเมริกามากว่า 80 ปี
และถือได้ว่ามีความเชี่ยวชาญพิเศษในการผลิตเบเกอรี่ที่มีธัญพืชเป็นส่วนประกอบ ซึ่งบริษัทได้รับสูตร
และวิธีการผลิตสินค้าที่ใช้ส่วนผสมของ Roman Meal รวมถึงสิทธิในการใช้เครื่องหมายการค้า
Roman Meal แต่เพียงผู้เดียวในประเทศไทย
นั่นนับเป็นหนึ่งในพัฒนาการสินค้าให้มีคุณภาพที่ดีมากขึ้นเพื่อตอบสนองความต้องการของผู้บริโภคอย่างสูงสุด
ประเภทของผลิตภัณฑ์ ได้แก่ ขนมปังโฮลวีตสูตรดั้งเดิมน้ำหนัก 100 กรัม ขนมปังมัลติเกรนน้ำหนัก
100 กรัม ขนมปังผสมวีตเบอร์รีและน้ำผึ้งน้ำหนัก 100 กรัม ขนมปังผสมข้าวโอ๊ต และ
อัลมอนด์น้ำหนัก 100 กรัม

  (3) Flavored Bread

เป็นกลุ่มขนมปังชนิดแผ่นที่พร้อมทานมากขึ้น โดยการเพิ่มรสชาติ และส่วนผสมต่างๆ เป็นพิเศษ
เป็นการเพิ่มโอกาสในการรับประทานมากขึ้น ปัจจุบันมีจำหน่ายทั้งสิ้น 2 รสชาติ ได้แก่
ขนมปังรสโกโก้น้ำหนัก 100 กรัม ขนมปังผสมลูกเกดน้ำหนัก 100 กรัม

1.2 ขนมปังแฮมเบอร์เกอร์ และขนมปังฮอทดอก

สินค้าที่จำหน่ายได้แก่ขนมปังแฮมเบอร์เกอร์ และขนมปังฮอทดอก
เป็นลักษณะสินค้าที่ต้องมีการนำไปทำเมนูอาหารต่างๆ ได้หลากหลาย เช่น แฮมเบอร์เกอร์ไส้ต่างๆ
หรือฮอทดอกไส้ต่างๆ เป็นต้น

1.3 Snack Bread

ผลิตภัณฑ์ที่จำหน่ายในกลุ่ม Snack Bread เป็นผลิตภัณฑ์เบเกอรี่ในรูปแบบต่างๆ ที่เป็นของหวาน
ซึ่งมีความหลากหลาย ทั้งชนิดสินค้า รสชาติ และขนาดของสินค้า
ซึ่งสามารถตอบสนองความต้องการของกลุ่มผู้บริโภคได้ทุกกลุ่ม ทุกเพศ ทุกวัย สะดวกต่อการบริโภค
และการพกพา ได้แก่ ขนมปังสอดไส้ ขนมปังทาหน้า ขนมปังแพ และ ขนมปัง ฮอทดอกครีม

1.4 Snack Cake

บริษัท เล็งเห็นถึงช่องว่างทางการตลาดในปัจจุบันที่ยังไม่มีเค้กพร้อมทานยี่ห้อใดที่มีมาตรฐาน
และเป็นที่ยอมรับของตลาด และจากความพร้อมของบริษัท
ประกอบกับความเชี่ยวชาญในการผลิตเค้กจากผู้มีความเชี่ยวชาญ จึงได้พัฒนากลุ่มสินค้า Snack
Cake เพื่อการจำหน่าย กลุ่มผลิตภัณฑ์ Snack Cake ที่บริษัท ผลิตและจำหน่าย ได้แก่
เค้กโรลรสชาติต่างๆ แฟนซีเค้กรสชาติต่างๆ และ โดรายากิรสชาติต่าง ๆ
ซึ่งเป็นลักษณะเค้กพรีเมี่ยมพร้อมทาน อร่อย มีคุณภาพ มีลักษณะบรรจุภัณฑ์ที่ทันสมัยดูโดดเด่น
แตกต่างจากคู่แข่งทั่วไป

1.5 Confectionery

ผลิตภัณฑ์ในกลุ่ม Confectionery ได้แก่ ขนมปังกรอบรสชาติต่างๆ คุ้กกี้รสชาติต่างๆ
และฟรุ๊ตพายรสชาติต่าง ๆ ซึ่งผลิตภัณฑ์ในกลุ่มนี้จะมีความแปลกใหม่ ทันสมัย บริษัท
จะให้ความสำคัญต่อการพัฒนา และปรับปรุงรูปแบบสินค้า รสชาติ
รวมถึงบรรจุภัณฑ์ต่างๆอย่างสม่ำเสมอ
เพื่อให้ตรงตามความต้องการของผู้บริโภคและสามารถตอบสนองความต้องการของตลาดที่มีการเปลี่ยนแปลงตลอดเวลา

2. ธุรกิจค้าปลีก (Retail)

เป็นลักษณะการจำหน่ายผลิตภัณฑ์ผ่านร้านค้าปลีกของบริษัท และการจำหน่ายตรงให้กับลูกค้า
ภายใต้เครื่องหมายการค้าของบริษัท ได้แก่

2.1 เดลิย่า (Deliya by Farmhouse)

จากนโยบายของบริษัท ที่ต้องการขยายตัวเข้าสู่ธุรกิจค้าปลีกขนมปังและเบเกอรี่
ซึ่งมีแนวโน้มการขยายตัวมากในอนาคต ประกอบกับประสบการณ์ และ ความน่าเชื่อถือของบริษัท
ในธุรกิจขนมปังและเบเกอรี่ บริษัท จึงได้ดำเนินการเปิดร้าน Deliya by Farmhouse
ซึ่งเป็นการผลิตและจำหน่ายผลิตภัณฑ์ขนมปังและเบเกอรี่พรีเมี่ยม ในสไตล์เบเกอรี่คาเฟ่
ภายใต้คอนเซ็ปต์ “ Deliya So… Delicious ” จำหน่ายผลิตภัณฑ์
ขนมปังและเบเกอรี่แบบโฮมเมดที่สดใหม่ หลากหลาย รวมถึงเครื่องดื่มต่างๆ ปัจจุบันมีทั้งสิ้น 26
สาขา ได้แก่ สยามสแควร์ซอย 7 , มหาวิทยาลัยธรรมศาสตร์ศูนย์รังสิต , ชั้น 1 อาคารอิตัลไทย
ทาวเวอร์ , โรงเรียนจิตรลดา , ท็อปส์ โรบินสัน รัชดา , หน้าตึกสหพัฒนพิบูล , ท็อปส์
ซอยทองหล่อ , ท็อปส์ ออลซีซั่นเพลส , เดอะมอลล์บางกะปิ , ท็อปส์ เซ็นทรัลบางนา , ซอย
จารุรัตน์ , ท็อปส์ ฟิวเจอร์พาร์ครังสิต, แฟชั่น ไอส์แลนด์, มหาวิทยาลัยอัสสัมชัญ บางนา,
เดอะมอลล์ งามวงศ์วาน (ชั้น 1) , เดอะมอลล์ งามวงศ์วาน (ชั้น 6) , เดอะมอลล์ 2
รามคำแหง, เดอะมอลล์ 3 รามคำแหง, เดอะมอลล์ บางแค, ท็อปส์ บางรัก, ท็อปส์
รัตนาธิเบศร์, ท็อปส์ ลาดพร้าว, ท็อปส์ พระราม 3, ท็อปส์ พระราม 2 , ท็อปส์ สุขุมวิท 19
และท็อปส์ ชิดลม

2.2 มาดาม มาร์โก้ (Madame Marco) และ ขนมไหว้พระจันทร์

มาดาม มาร์โก้

โฮมเมดเค้กเนื้อนุ่มสูตรต้นตำรับสไตล์ฝรั่งเศสที่ปรุงแต่งรสชาติความอร่อยในทุกขั้นตอน
เริ่มตั้งแต่การคัดเลือกวัตถุดิบที่มีคุณภาพจากทั้งในประเทศ และต่างประเทศ
ผ่านกรรมวิธีการผลิตที่สะอาด พิถีพิถัน และด้วยระบบ Made To Order
ที่เป็นเอกลักษณ์ของเค้กมาดาม มาร์โก้ จึงทำให้เค้กมาดาม มาร์โก้อร่อยสดใหม่ทุกครั้งที่ลูกค้าสั่งซื้อ
พร้อมบริการจัดส่งฟรีทั้งกรุงเทพฯ และปริมณฑลจึงทำให้ Madame Marco เป็น “The Executive
Cake Service”

ขนมไหว้พระจันทร์ตราฟาร์มเฮ้าส์

ขนมไหว้พระจันทร์รสเลิศตามสูตรตำรับจีนโบราณ ที่มีรสชาติอร่อย กลมกล่อม
ไส้หนาอยู่ภายในเนื้อแป้งบางนุ่มเป็นพิเศษ
รวมไปถึงลวดลายอันเป็นสิริมงคลที่เป็นเอกลักษณ์และโดดเด่นไม่เหมือนใคร มีทั้งหมด 5 ไส้
จำหน่ายโดยตรงกับผู้บริโภค และ
บริษัทยังได้รับจ้างผลิตเฉพาะสำหรับผู้ที่ต้องการใช้ขนมไหว้พระจันทร์เป็นของกำนัลในนามของกิจการตนเอง

2.3 ฟาร์มเฮ้าส์คอนเนอร์

เป็นการจำหน่ายผลิตภัณฑ์ให้กับผู้แทนขายแซนด์วิช ภายใต้รูปแบบของบริษัท
โดยมีวัตถุประสงค์เพื่อเป็นการสร้างความนิยมในการบริโภคขนมปังในรูปแบบที่หลากหลายแก่ผู้บริโภคทั่วไป
และเพื่อเป็นการส่งเสริมให้บุคคลทั่วไปมีอาชีพ และรายได้เสริม
ซึ่งผู้แทนขายจะซื้อผลิตภัณฑ์ในการทำแซนด์วิชจากบริษัท และทำแซนด์วิชตามที่ผู้บริโภคต้องการ
โดยบริษัท จะคัดเลือกผู้แทนขายจากทำเลที่ตั้งและความพร้อมในการให้บริการ ซึ่งบริษัท
จะให้ความรู้ด้านการขายและให้เช่ารถเคาน์เตอร์ และอุปกรณ์สำหรับจำหน่าย ปัจจุบันมี
ผู้แทนขายแซนด์วิชกู๊ดมอร์นิ่ง ฟาร์มเฮ้าส์ จำนวน 121 ราย

3. Fast food & Catering

เป็นลักษณะผลิตภัณฑ์ที่ผลิตและจำหน่ายสินค้าตามคำสั่งของลูกค้า  ซึ่งได้แก่ ฟาสต์ฟู้ดต่างๆ  เช่น 
แมคโดนัลด์

เค เอฟ ซี เบอร์เกอร์คิงส์ จากไมเนอร์กรุ๊ป  และซับเวย์ ร้านฟาสต์ฟู้ดที่นิยมในสหรัฐอเมริกา 
เป็นต้น ตลอดจนธุรกิจประเภทร้านอาหาร  สายการบิน  รวมถึงธุรกิจร้านกาแฟต่างๆ 
ที่ล้วนเป็นร้านอาหารชื่อดังที่มียอดขายสูงสุดทั่วโลกรวมถึงประเทศไทย

        ในปี 2547 บริษัท ได้รับความไว้วางใจจากร้านฟาสต์ฟู้ดเชนระดับโลกเพิ่มเติม ได้แก่
ซิสเลอร์ และแดรี่ควีน โดยบริษัท
ทำการผลิตและจำหน่ายขนมปังสำหรับแฮมเบอร์เกอร์และฮอทดอกให้กับร้านซิสเลอร์ และแดรี่ควีน
และได้ผลิตและจำหน่ายขนมปังอบกรอบให้กับร้าน The Pizza Company

3.1 Fastfood & Catering

(1) Fastfood

ผลิตภัณฑ์ที่ทำการผลิตและจำหน่าย ได้แก่ ขนมปังแฮมเบอร์เกอร์ และ
ขนมปังฮอทดอกในหลากหลายขนาด ทั้งแบบโรยงาและไม่โรยงา
ซึ่งบริษัทมีการผลิตแบบอัตโนมัติตลอดทั้งกระบวนการผลิต มีความสามารถในการผลิต 36,000
ชิ้น/ชั่วโมง ปัจจุบันถือได้ว่าบริษัทเป็น Supplier รายใหญ่ที่สุดของประเทศ

Frozen Dough เป็นผลิตภัณฑ์ที่บริษัททำการผลิตและจำหน่ายผลิตภัณฑ์โดแช่แข็งหลายชนิด
หลายขนาด ตามคำสั่งซื้อของร้านฟาสต์ฟู้ด
ซึ่งสินค้าตัวนี้บริษัทได้วิจัยและพัฒนามาอย่างต่อเนื่องเพื่อต้องการขยายตลาด ในส่วนนี้ต่อไปในอนาคต
โดยปัจจุบันได้จำหน่ายให้แก่ ซับเวย์ ซึ่งเป็นร้านฟาสต์ฟู้ดจากต่างประเทศ

(2) Catering

นอกเหนือจากฟาสต์ฟู้ดต่างๆ แล้ว บริษัทยังได้ขยายการจำหน่ายไปยังกลุ่มร้านอาหาร สายการบิน
ตลอดจนธุรกิจร้านกาแฟต่างๆ ที่ต้องการเบเกอรี่เป็นส่วนหนึ่งของเมนูในร้าน
ซึ่งผลิตภัณฑ์ที่จำหน่ายนอกจากจะเป็นผลิตภัณฑ์ที่บริษัทมีการผลิตและจำหน่ายอยู่ในปัจจุบันอยู่แล้ว
ยังหมายรวมถึงผลิตภัณฑ์ที่บริษัทได้ทำการพัฒนาขึ้นมาเพื่อตอบสนองกลุ่มลูกค้าแต่ละกลุ่มโดยเฉพาะ

3.2 ผลิตภัณฑ์ชุบทอด ( Fried Products)

เป็นกลุ่มผลิตภัณฑ์ที่ใช้ประกอบอาหารประเภทชุบทอด ที่เป็นที่ชื่นชอบของผู้บริโภคชาวไทย ได้แก่

(1) เกล็ดขนมปัง

ผลิตจากขนมปังสดใหม่สูตรพิเศษ ขนาดเกล็ดได้มาตรฐานไม่ป่นละเอียด
สีขาวนวลสามารถเกาะติดอาหารได้ดี ให้อาหารที่ทอดมีสีเหลืองทองน่ารับประทาน อร่อยไม่อมน้ำมัน
กรอบนานกว่า เหมาะกับใช้ทอดอาหารได้ทั้งเนื้อสัตว์ และผัก

(2) ขนมปังป่นปรุงรส

  ผลิตจากขนมปังสดใหม่ ป่นละเอียด ปรุงรสชาติด้วยกระเทียมผง พริกไทย เกลือ
  โดยไม่มีส่วนผสมของ

ผงชูรส สามารถเกาะติดอาหารได้ดี ให้อาหารที่ทอดมีสีเหลืองทอง กรอบ อร่อยไม่อมน้ำมัน
เหมาะกับใช้ทอดอาหารได้ทั้งเนื้อสัตว์ และผัก

2.  การตลาดและภาวะการแข่งขัน

  (1) การตลาด

บริษัท มิได้ดำเนินธุรกิจเพียงเพื่อแสวงหาผลกำไรเท่านั้น แต่มีปรัชญาในการผลิตที่แสวงหาคุณภาพ
เพื่อให้ผู้บริโภคได้รับประโยชน์สูงสุด โดยยึดหลักปฏิบัติ 4 ประการ คือ

1.  ใช้วัตถุดิบดีที่สุด เพื่อให้ได้ผลิตภัณฑ์ที่มีคุณภาพดีที่สุด

2.  พัฒนาผลิตภัณฑ์เพื่อสนองความต้องการทางโภชนาการของคนไทยอย่างไม่หยุดนิ่ง

3.  พัฒนาเทคโนโลยีการผลิต และการจัดการ เพื่อสร้างคุณภาพให้ดียิ่งขึ้นอยู่เสมอ

4. ยึดถือหลักความปลอดภัย สด สะอาด เพื่อให้ผู้บริโภคได้รับสิ่งที่ดีที่สุด

ปัจจุบันถือได้ว่าบริษัทเป็นผู้นำอันดับหนึ่งในตลาดขนมปังและเบเกอรี่ ทั้งในด้านเทคโนโลยีในการผลิตที่ถือว่าทันสมัยที่สุดในภูมิภาคเอเชียตะวันออกเฉียงใต้ มีศักยภาพการผลิตรวมสูงสุดในประเทศ รวมทั้งการรักษาคุณภาพและมาตรฐานของสินค้าทุกชิ้น ตลอดจนความสามารถทางด้านการกระจายสินค้าทั่วภูมิภาคของประเทศได้แบบวันต่อวัน 

สำหรับภาวะตลาดโดยทั่วไปที่ส่งผลกระทบต่อบริษัท จะเห็นได้ว่าในส่วนของร้านค้าต่างๆ
ทั้งที่เป็นร้านค้าปลีกสมัยใหม่ ร้านค้าปลีกแบบดั้งเดิม
และกลุ่มร้านอาหารฟาสต์ฟู้ดทั่วไปที่เป็นช่องทางการจำหน่ายของบริษัท ต่างมีการแข่งขันสูง
ทั้งในด้านราคา การจัดรายการส่งเสริมการขายต่างๆ รวมถึงการขยายสาขาให้เพิ่มมากขึ้น
การขยายตัวดังกล่าวจะเอื้อประโยชน์ทางด้านยอดขายของบริษัท และการแข่งขันกันในธุรกิจต่างๆ
นี้เองก็จะเอื้อประโยชน์ต่อผู้บริโภคที่จะได้บริโภคสินค้าที่มีคุณภาพตามมาตรฐาน
หรือสูงกว่ามาตรฐานในราคาที่เหมาะสม และทำให้สามารถครอบคลุมพื้นที่การขยายกว้างขึ้นและถี่ขึ้น

จากความใส่ใจในทุกกระบวนการ ภายใต้ปรัชญาการดำเนินงาน
เพื่อสร้างความมั่นใจให้กับผู้บริโภคในการเลือกซื้อผลิตภัณฑ์ เบเกอรี่ ที่มีความสด ใหม่ สะอาด
มีคุณภาพสูง และได้มาตรฐานอย่างสม่ำเสมอ อาทิเช่น การมีฉลากหีบห่อที่ดี
ที่สามารถป้องกันผลิตภัณฑ์ให้มีคุณภาพมาตรฐานสินค้าที่ดีก่อนถึงมือผู้บริโภค มีความสวยงามโดดเด่น
เป็นที่น่าสนใจต่อผู้บริโภค การแสดงวันหมดอายุเป็นตราแรก การให้ข้อมูลทางโภชนาการบนฉลาก
การให้ความรู้ต่อผู้บริโภคในเรื่องของส่วนผสม
และการนำระบบสารสนเทศที่มีประสิทธิภาพมาใช้ในการบริหารการกระจายสินค้าเพื่อความสดใหม่ของสินค้า

Food Safety บริษัท ให้ความสำคัญในเรื่องคุณภาพและความปลอดภัยของอาหารมาโดยตลอด
ซึ่งสอดคล้องกับนโยบายของรัฐบาลที่ต้องการให้ประเทศไทยเป็นครัวของโลกและเน้นในเรื่องอาหารปลอดภัย
(Food Safety) บริษัทได้รับการรับรองการจัดการสุขลักษณะที่ดีของโรงงานอุตสาหกรรมอาหาร
(GMP) และ การรับรองระบบวิเคราะห์อันตรายและจุดวิกฤตที่ต้องควบคุม(HACCP) จาก
สำนักงานมาตรฐานสินค้าเกษตรและอาหารแห่งชาติ กระทรวงเกษตรและสหกรณ์ และ
สำนักงานคณะกรรมการอาหารและยา กระทรวงสาธารณสุข

นอกจากนี้บริษัทกำลังดำเนินการขอรับรองมาตรฐานห้องปฏิบัติการทดสอบ ISO/IEC17025
จากกรมวิทยาศาสตร์การแพทย์ กระทรวงสาธารณสุข
พร้อมกันนี้หน่วยงานวิจัยและพัฒนาผลิตภัณฑ์ของบริษัทยังทำหน้าที่เข้าไปตรวจสอบ Supplier
ที่จำหน่ายวัตถุดิบให้กับบริษัท และให้คำแนะนำในเรื่องระบบคุณภาพของสินค้า
ขณะเดียวกันบริษัทก็ถูกตรวจสอบจากลูกค้าของบริษัท โดยเฉพาะร้านฟาสต์ฟู้ด
และร้านสะดวกซื้อรายใหญ่ ๆ รวมไปถึง การได้รับเครื่องหมายฮาลาล จากสำนักงาน
คณะกรรมการกลางอิสลามแห่งประเทศไทย

กิจกรรมทางการตลาด

บริษัท ได้เล็งเห็นว่า กิจกรรมทางการตลาดต่าง ๆ จะช่วยส่งเสริมให้มียอดขายที่สูงขึ้น
และสามารถสร้างการบริโภคอย่างต่อเนื่องในระยะยาว
รวมถึงการสร้างภาพพจน์และทัศนคติที่ดีต่อตราสินค้าและองค์กรจึงได้จัดกิจกรรมทางการตลาดอย่างเข้มข้น
และต่อเนื่องอาทิ รายการส่งชิ้นส่วนชิงโชคบิ๊กเซอร์ไพรส์ , รายการ 6 ฟรี 1 ,
รายการซองเปล่ามีค่า 2 บาท เป็นต้น ซึ่งได้รับการตอบรับที่ดีจากผู้บริโภคเสมอมา
และยังสร้างการจดจำในแบรนด์ “ฟาร์มเฮ้าส์” ตลอดจนผลิตภัณฑ์ต่างๆ ของบริษัท
ให้กับกลุ่มผู้บริโภคทุกเพศทุกวัย และถือเป็นผลิตภัณฑ์ เบเกอรี่รายเดียว ที่มีการจัดโฆษณา
และกิจกรรมการขายที่เข้าถึงผู้บริโภคจำนวนมากอย่างต่อเนื่องทุกปี นอกจากนี้บริษัท
นับเป็นรายแรกที่ได้ทำการพิมพ์ข้อมูลต่าง ๆ ที่จำเป็นเกี่ยวกับโภชนาการลงบนบรรจุภัณฑ์ของผลิตภัณฑ์
ทั้งนี้เพื่อให้ผู้บริโภคได้รับประโยชน์สูงสุด และมีความรู้สึกที่ดีต่อผลิตภัณฑ์ของบริษัท

ในปี 2546 ตราสินค้า “ฟาร์มเฮ้าส์“
ได้รับเลือกให้เป็นหนึ่งในร้อยแบรนด์ไทยประเภทอาหารและเครื่องดื่มจากจำนวนสามหมื่นกว่าแบรนด์ในเมืองไทยให้เป็นสินค้าที่ได้รับรางวัล
Superbrand อันเป็นโครงการตรวจและประเมินคุณค่าตราสินค้าทั่วโลกที่มีมายาวนานกว่า 12 ปี
จึงมั่นใจได้ว่า ฟาร์มเฮ้าส์ ไม่เพียงแต่มีคุณภาพและเป็นที่รู้จักในเมืองไทยเท่านั้น
หากแต่ยังได้รับการยอมรับในระดับสากล

ลักษณะลูกค้าและช่องทางการจำหน่าย

ความหลากหลาย ราคาที่เหมาะสมและความสะดวกแก่การบริโภค คือแนวคิดและแนวปฏิบัติของบริษัท
ดังนั้นลูกค้าของบริษัท จึงครอบคลุมผู้บริโภคทุกเพศทุกวัย และทุกสาขาอาชีพ โดยบริษัท
จำแนกลูกค้าออกตามช่องทางการขาย ได้ดังนี้

1. การค้าส่ง

1.1 การจำหน่ายผลิตภัณฑ์ภายใต้เครื่องหมายการค้าของบริษัท

เป็นการจำหน่ายผลิตภัณฑ์ไปยังผู้บริโภคผ่านร้านค้า
ซึ่งร้านค้าจะได้รับส่วนลดของราคาขายปลีกจากบริษัท โดยแยกประเภทร้านค้าออกเป็น 2
ประเภทย่อย คือ

- ร้านค้าปลีกแบบดั้งเดิม (Traditional Trade) หรือร้านขายของชำ
โดยมีลูกค้าประเภทร้านค้าปลีกแบบดั้งเดิม ณ วันที่ 31 ธันวาคม 2547 จำนวน 15,571 ร้าน
ทั้งนี้ผลิตภัณฑ์ที่วางจำหน่ายบางชนิด จะเป็นผลิตภัณฑ์ที่บริษัท
ผลิตให้เฉพาะเพื่อให้มีความแตกต่างจากช่องทางการจำหน่ายอื่นๆ และสอดคล้องกับความต้องการ
และกำลังการซื้อของลูกค้า โดยร้านค้าประเภทนี้จะชำระเงินค่าผลิตภัณฑ์ให้แก่บริษัท
ทันทีที่ได้รับผลิตภัณฑ์

- ร้านค้าปลีกสมัยใหม่ (Modern Trade) มีการบริหารจัดการมาตรฐานและใช้เทคโนโลยีสมัยใหม่
ลงทุนสูง เช่น เซเว่นอีเลฟเว่น แฟมิลี่มาร์ท ร้านค้าสะดวกซื้อในสถานีบริการน้ำมัน
และประเภทดิสเคาน์สโตร์ (Discount Store) เช่น เทสโก้โลตัส คาร์ฟูร์ และบิ๊กซี
รวมไปถึงซูเปอร์มาร์เก็ตต่างๆ ณ วันที่ 31 ธันวาคม 2547 มีจำนวน 4,953 ร้าน โดยบริษัท
จะให้เครดิตทางการค้ากับร้านค้าประเภทนี้ มีระยะเวลาการชำระเงินระหว่าง 15-45
วันขึ้นอยู่กับปริมาณการซื้อขายและข้อตกลงกับลูกค้าแต่ละราย

1.2 การจำหน่ายผลิตภัณฑ์ที่ผลิตขึ้นตามคำสั่งของลูกค้า

เป็นการผลิตสินค้าตามคำสั่งที่ได้รับจากร้านอาหารฟาสต์ฟู้ด และร้านค้าสะดวกซื้อต่างๆ เช่น
แมคโดนัลด์ เคเอฟซี เบอร์เกอร์คิงส์ เชสเตอร์กริลล์ เอแอนด์ดับบลิว ซิสเลอร์ และ
เซเว่นอีเลฟเว่น เป็นต้น โดยส่วนใหญ่จะซื้อผลิตภัณฑ์ประเภทขนมปังแฮมเบอร์เกอร์
และขนมปังฮอทดอก ซึ่งบริษัท เป็นผู้ผลิตและจำหน่ายให้แต่เพียงผู้เดียว

2. การค้าปลีก

เป็นลักษณะการจำหน่ายผลิตภัณฑ์ผ่านร้านค้าปลีกของบริษัท และ การจำหน่ายตรงให้กับลูกค้า
ภายใต้เครื่องหมายการค้าของบริษัท ได้แก่

เดลิย่า (Deliya by Farmhouse)

มาดาม มาร์โก้ (Madame Marco)

กู๊ดมอร์นิ่ง ฟาร์มเฮ้าส์ ( Good Morning Farmhouse)

(2) การแข่งขัน

  คู่แข่งของบริษัท แบ่งออกเป็น 2 ประเภท คือ

  -  คู่แข่งประเภทร้านค้าปลีก ได้แก่
  ร้านค้าปลีกขนมปังและเบเกอรี่ที่มีชื่อเสียงและเป็นที่รู้จักทั่วไป เช่น เอสแอนด์พี

กาโตว์เฮ้าส์  ยามาซากิ เป็นต้น
รวมทั้งร้านค้าปลีกสมัยใหม่ที่มีมุมผลิตและจัดจำหน่ายขนมปังและเบเกอรี่ของ ตนเอง เช่น
เทสโก้โลตัส, คาร์ฟูร์ และบิ๊กซี เป็นต้น รวมไปถึงร้านค้าปลีกขนมปังและเบเกอรี่อื่น ๆ ที่มีอยู่ทั่วไป

  -  คู่แข่งประเภทที่ผลิตขนมปังจำหน่ายในรูปแบบการค้าส่ง เช่น บริษัท ซี แอนด์ ดับบลิว จำกัด
  ผู้ผลิตขนมปัง

และเบเกอรี่ ยี่ห้อ เอพลัส (ซึ่งแต่เดิมผลิตยี่ห้อ เอเอ) บริษัท การ์ดีเนีย  ฟู้ด (ประเทศไทย)
จำกัด ผู้ผลิตขนมปังและเบเกอรี่ ยี่ห้อ การ์ดีเนีย  (Gardenia)   บริษัท เอส.ที. เบเกอรี่
จำกัด ผู้ผลิตขนมปังและเบเกอรี่ยี่ห้อ  ทวิสต์ (Twist) เป็นต้น   

จะเห็นได้ว่าบริษัท มีความได้เปรียบคู่แข่งทั้ง 2 ประเภทนี้อย่างชัดเจน
จากการที่มีโรงงานผลิตแห่งเดียว ด้วยการลงทุนทางด้านเครื่องจักรในการผลิตที่ทันสมัย
ควบคุมอัตโนมัติโดยคอมพิวเตอร์ทุกขั้นตอนการผลิต ทำให้ต้นทุนการผลิตต่ำ
ผลิตภัณฑ์ทุกชิ้นที่ออกจากโรงงานมีคุณภาพ และมาตรฐานสูงเท่ากันไม่ว่าจะวางจำหน่ายอยู่ที่ใด
ในขณะที่คู่แข่งขันบางรายมีจุดผลิตสินค้ากระจายตามสถานที่ หรือสาขาต่างๆ
ทำให้สินค้าจากจุดผลิตต่างกันมีคุณภาพไม่เหมือนกัน ประกอบกับการที่บริษัท
มีการลงทุนเทคโนโลยีด้านการจัดส่งและ จัดจำหน่าย
ทำให้สามารถจัดส่งผลิตภัณฑ์ที่มีความสดใหม่ได้วันต่อวัน
และมีการบริหารการเก็บผลิตภัณฑ์คืนเพื่อไม่ให้มีผลิตภัณฑ์เดิมตกค้างอยู่อย่างมีประสิทธิภาพ
ทำให้บริษัทมีความได้เปรียบคู่แข่งรายอื่น ๆ เป็นอย่างมากทั้งในด้านคุณภาพของผลิตภัณฑ์
และมาตรฐานการบริการที่สามารถครอบคลุมแทบทุกพื้นที่ของประเทศ
ในขณะที่คู่แข่งขันมีข้อจำกัดในด้านต่าง ๆ

3.  การจัดหาผลิตภัณฑ์หรือการบริการ

  (1) การผลิต

โรงงานของบริษัท ตั้งอยู่ที่นิคมอุตสาหกรรมลาดกระบัง บนพื้นที่รวม 12 ไร่ 2 งาน 40
ตร.วาโดยแบ่งเป็น 3 อาคาร พื้นที่ใช้สอยรวม 26,680 ตารางเมตร ซึ่งผลิตภัณฑ์ทั้งหมดของบริษัท
ผลิตจากโรงงานแห่งนี้เพียงแห่งเดียวเท่านั้น
โดยใช้เทคโนโลยีการผลิตที่ทันสมัยและดีที่สุดจากหลายๆประเทศเช่น ญี่ปุ่น สหรัฐอเมริกา เยอรมันนี
อิตาลีและสวิตเซอร์แลนด์ เป็นต้น สินค้าที่ผลิตออกมาจึงมีคุณภาพสม่ำเสมอเป็นมาตรฐานเดียวกัน
พร้อมต่อการจัดจำหน่ายทั่วภูมิภาคของประเทศไทยได้วันต่อวัน

บริษัทได้เล็งเห็นถึงความสำคัญของคุณภาพที่ดีของสินค้าที่ผู้บริโภคจะได้รับเป็นสำคัญ ดังนั้น บริษัท
จึงเข้มงวดกับทุกขั้นตอนการผลิตเริ่มตั้งแต่การรับวัตถุดิบจนถึงการส่งสินค้าสำเร็จรูปออกจากโรงงาน
นอกจากนี้ ได้มีการนำเทคโนโลยีการผลิตที่ดีและทันสมัย
สามารถผลิตสินค้าที่ดีที่สุดและมีคุณภาพมาตรฐานสม่ำเสมอมาติดตั้งในทั้งสามอาคารผลิต
ไม่เพียงแต่ความทันสมัยของกระบวนการผลิตเท่านั้น
ในเรื่องของวิศวกรรมโครงสร้างและการออกแบบตัวอาคารก็เป็นสิ่งที่บริษัทให้ความสำคัญเพื่อให้เกิดประสิทธิภาพสูงสุด
ง่ายต่อการควบคุมดูแลและคำนึงถึงความเพียงพอของแสงสว่างและระบบหมุนเวียนอากาศที่ดีภายในโรงงาน

โดยบริษัทได้แบ่งสายการผลิตในแต่ละอาคารผลิตดังนี้

1. โรงงานอาคาร 1 มีสายการผลิต 6 สาย ได้แก่

  1.1 สายการผลิตขนมปังชนิดแผ่น ซึ่งสามารถผลิตขนมปังชนิดแผ่นด้วยกำลังการผลิต 4,000
  แถว/ชั่วโมง

  1.2 สายการผลิตขนมปังแฮมเบอร์เกอร์และฮอทดอก โดยมีกำลังการผลิตที่ 20,000 ชิ้น/ชั่วโมง

1.3 สายการผลิตขนมปังทาหน้า

1.4 สายการผลิตขนมปังฮอทดอกครีม

1.5 สายการผลิตเกล็ดขนมปัง

1.6 สายการผลิตโดรายากิ

2. โรงงานอาคาร 2 มีสายการผลิต 4 สาย ได้แก่

2.1 สายการผลิตขนมปังสอดไส้ โดยมีกำลังการผลิตที่ 14,000 ชิ้น/ชั่วโมง

2.2 สายการผลิตเค้ก คุกกี้และขนมปังกรอบ

2.3 สายการผลิตไส้ขนมปัง

2.4 สายการผลิตพัฟ พายและเพสตรี้

3. โรงงานอาคาร 3 มีสายการผลิต 3 สาย ได้แก่

1.  สายการผลิตขนมปังชนิดแผ่น ซึ่งสายการผลิตนี้เป็นการผลิตสินค้าชนิดเดียวด้วย ระบบอัตโนมัติ

(Fully Automatic) โดยมีกำลังการผลิตขนมปังชนิดแผ่นที่ 4,000 –4,300 แถว/ชั่วโมง
กระบวนการผลิตตั้งแต่การรับวัตถุดิบจนถึงสินค้าสำเร็จรูปไม่สัมผัสมือคนเลย
เป็นเทคโนโลยีการผลิตที่ทันสมัยที่สุดในภูมิภาคเอเซียตะวันออกเฉียงใต้

2.  สายการผลิตขนมปังแฮมเบอร์เกอร์ และฮอทดอก โดยมีกำลังการผลิตที่ 36,000 ชิ้น/ชั่วโมง
    กระบวน

กำลังการผลิตที่สูงสุดในเอเชียอาคเนย์ ได้เริ่มเดินสายการผลิตตั้งแต่ช่วงกลางปี 2546
ทำให้สินค้ามีมาตรฐานและคุณภาพดีมาก เทียบเท่าระดับสากล ใช้แรงงานลดลง
มีกำลังการผลิตเพิ่มมากขึ้น สามารถตอบสนองต่อความต้องการของผู้บริโภค
และร้านอาหารฟาสต์ฟู้ดรายใหม่ได้อย่างไม่จำกัด เป็นการขยายช่องทางธุรกิจ และตลาดใหม่

3.  สายการผลิตสินค้า FROZEN DOUGH โดยมีกำลังการผลิต 200 กิโลกรัม/ชั่วโมง

สำหรับนโยบายการผลิตนั้น นอกจากขนมปังแฮมเบอร์เกอร์บันที่จำหน่ายในร้านอาหารฟาสต์ฟู้ด
และร้านค้าสะดวกซื้อ รวมทั้งเค้ก “มาดาม มาร์โก้” ซึ่งจะผลิตตามคำสั่งของลูกค้าแล้ว
การผลิตโดยทั่วไปขึ้นอยู่กับการสรุปยอดขายของพนักงานขาย
โดยในแต่ละวันพนักงานขายจะประเมินความต้องการผลิตภัณฑ์โดยใช้สถิติข้อมูลการขายในอดีตที่ผ่านมาในเขตที่ตนรับผิดชอบและส่งคำสั่งผลิตให้โรงงานผ่านระบบคอมพิวเตอร์เพื่อเป็นแนวทางในการผลิตสินค้าแต่ละวัน
ทั้งนี้ พนักงานขายจะใช้คอมพิวเตอร์มือถือในการลงบันทึกยอดขาย ยอดสินค้าคืน
รวมทั้งการออกใบกำกับภาษีให้กับร้านค้า
โดยข้อมูลการขายจากคอมพิวเตอร์มือถือเหล่านี้จะถูกเก็บไว้เป็นสถิติและนำไปประมวลผลที่ส่วนกลางเพื่อใช้เป็นข้อมูลสำหรับการวางแผนการผลิต

ในด้านวัตถุดิบ แป้งสาลีและไขมัน เช่น เนยสด เนยขาวและนมผง เป็นต้น
ถือเป็นวัตถุดิบหลักในการผลิตขนมปังและเบเกอรี่อื่นๆ โดยในปี 2547
บริษัทซื้อแป้งสาลีและไขมันคิดเป็นสัดส่วนร้อยละ 53 และ 18 ของมูลค่าวัตถุดิบรวม ตามลำดับ ทั้งนี้
จากปรัชญาการดำเนินธุรกิจของบริษัท
จะให้ความสำคัญกับคุณภาพและความสดใหม่ของผลิตภัณฑ์เป็นอันดับแรก ดังนั้น
คุณภาพของวัตถุดิบจึงเป็นปัจจัยสำคัญที่สุดในการสั่งซื้อวัตถุดิบ ส่วนด้านราคา
ความสามารถและความน่าเชื่อถือในการจัดส่งวัตถุดิบให้กับบริษัทได้ตามความต้องการ
เป็นปัจจัยรองที่บริษัทใช้พิจารณา นอกจากนี้ บริษัทยังมองถึงศักยภาพของผู้ขายในเชิงการพัฒนา
และในเชิงความสัมพันธ์ทางธุรกิจเป็นปัจจัยประกอบด้วย
โดยนโยบายในการสั่งซื้อวัตถุดิบของบริษัทจะเปิดกว้างให้กับผู้ขายทุกรายที่สามารถเสนอขายวัตถุดิบตามคุณภาพที่ต้องการให้กับบริษัทได้
หากผู้ขายรายใดเสนอวัตถุดิบที่มีคุณภาพดี ราคาเหมาะสมและมีความน่าเชื่อถือในการจัดส่งวัตถุดิบสูง
บริษัทก็จะซื้อวัตถุดิบจากผู้ผลิตรายนั้นในปริมาณมาก

สำหรับแป้งสาลีซึ่งเป็นวัตถุดิบหลักของบริษัท บริษัทจะซื้อจากผู้ขายหลายราย
เนื่องจากบริษัทเป็นผู้ใช้แป้งสาลีสำหรับผลิตขนมปังและเบเกอรี่รายใหญ่ที่สุดของประเทศ
การพึ่งพาผู้ขายเพียงรายเดียวจะทำให้บริษัทมีความเสี่ยงในการขาดแคลนวัตถุดิบ ทั้งนี้ ปัจจุบัน
บริษัทได้สั่งซื้อแป้งสาลีจากผู้ขาย 5 ราย โดยในจำนวนนี้ มีผู้ขาย 2
รายที่บริษัทสั่งซื้อแป้งสาลีคิดเป็นร้อยละ 25 และ 23 ของมูลค่าวัตถุดิบรวม ในปี 2547

ในส่วนของวัตถุดิบประเภทไขมัน บริษัทสั่งซื้อจากผู้ขายรวมประมาณ 8 ราย
นอกจากแป้งสาลีและไขมันแล้ว วัตถุดิบอื่นๆ ที่ใช้ในการผลิตได้แก่ ยีสต์ น้ำตาล สินค้าเกษตรและ
ผลิตภัณฑ์เนื้อสัตว์ นอกจากนี้ ยังมีหมวดของบรรจุภัณฑ์ที่มีมูลค่าการซื้อสูง
ซึ่งมูลค่าและสัดส่วนการสั่งซื้อวัตถุดิบสำคัญดังกล่าวในช่วงปี 2546-2547 เป็นดังนี้

[]

ทั้งนี้ จะเห็นได้ว่าสัดส่วนการซื้อสินค้าเกษตรและผลิตภัณฑ์เนื้อสัตว์เพิ่มขึ้นอย่างมากจาก 5.88% ในปี
2546 เป็น 11.81% ในปี 2547 ซึ่งเป็นผลมาจากการออกสินค้าใหม่ในช่วงปี 2547
ซึ่งสินค้าใหม่ส่วนใหญ่มีส่วนผสมของสินค้าเกษตรเพิ่มขึ้น เช่น ขนมปังแผ่นลูกเกด
ฮอทดอกครีมรสชาติใหม่ที่มีส่วนผสมจากผิวส้มและเม็ดอัลมอนด์ เป็นต้น อีกทั้ง
การขยายตัวอย่างมากของโครงการ “กู๊ดมอร์นิ่งฟาร์มเฮ้าส์”
ซึ่งเป็นธุรกิจแฟรนไชส์ขายแซนด์วิชของบริษัท
ก็มีผลทำให้ปริมาณการซื้อผลิตภัณฑ์ประเภทเนื้อสัตว์ของบริษัทสูงขึ้น ประเด็นอื่น ๆ
ที่ทำให้วัตถุดิบในหมวดนี้มีสัดส่วนมูลค่าสูงขึ้นก็คือ ราคาของไข่ไก่ที่มีราคาโดยเฉลี่ยสูงกว่าปี 2546
ถึง 40% จากผลกระทบของสถานการณ์ไข้หวัดนก และราคาสินค้าเกษตรอื่น ๆ ที่ปรับตัวสูงขึ้นเช่นกัน
เนื่องจากผลผลิตน้อยเพราะความแห้งแล้ง และกำลังการซื้อจากประเทศจีน
ซึ่งทำให้วัตถุดิบขาดตลาดและส่งผลให้ราคาสูงขึ้น เช่น งาขาว ถั่วต่าง ๆ เป็นต้น

นอกจากนี้ จะเห็นได้ว่าสัดส่วนมูลค่าการซื้อบรรจุภัณฑ์เพิ่มขึ้นจาก 13.77% ในปี 2546 เป็น
14.32% ในปี 2547 ทั้งนี้เนื่องจากราคาน้ำมันในตลาดโลกที่ปรับตัวสูงขึ้นอย่างต่อเนื่องตั้งแต่กลางปี
2547 ได้ส่งผลให้ราคาเม็ดพลาสติก มีการปรับตัวขึ้นตามในอัตรา 40-50%
และทำให้ราคาบรรจุภัณฑ์ ซึ่งผลิตจากเม็ดพลาสติกสูงขึ้นตามไปด้วย อย่างไรก็ตาม
เนื่องจากบริษัทมีความสัมพันธ์ที่ดีกับผู้ขายและมีปริมาณการสั่งซื้อสูงทำให้สามารถเจรจาต่อรองยืดเวลาการขึ้นราคาให้ช้าลงได้และปรับขึ้นในอัตราที่ต่ำกว่าเกณฑ์เฉลี่ยของตลาด

ทั้งนี้
สัดส่วนการซื้อวัตถุดิบและบรรจุภัณฑ์ของบริษัทจากแหล่งวัตถุดิบในประเทศและการนำเข้าจากต่างประเทศโดยตรงของบริษัท
ในช่วงปี 2546 – 2547 เป็นดังนี้

[] วัตถุดิบและบรรจุภัณฑ์ที่บริษัท นำเข้าจากต่างประเทศได้แก่ งาขาว
ธัญพืชที่เป็นส่วนผสมของขนมปัง คลิปล็อคปากถุงขนมปัง และถุงขนมปัง โดยในปี 2547
มีสัดส่วนการนำเข้ามากขึ้นเนื่องจากมีการซื้อถุงขนมปังจากต่างประเทศมากขึ้นเนื่องจากต้นทุนต่ำกว่า

เมื่อเสร็จสิ้นกระบวนการผลิตแล้ว ผลิตภัณฑ์จะถูกขนส่งไปยังศูนย์กระจายสินค้า (Distribution
Center) ซึ่งจะเป็นทั้งสำนักงาน สถานที่ขนถ่ายผลิตภัณฑ์ และเป็นที่จอดรถขนส่งผลิตภัณฑ์ ทั้งนี้
พนักงานขายแต่ละรายจะต้องตรวจนับและรับผลิตภัณฑ์จากศูนย์กระจายสินค้า
เพื่อนำไปกระจายต่อตามร้านค้าต่างๆ ณ วันที่ 31 ธันวาคม 2547 บริษัทมีศูนย์กระจายสินค้าทั้งสิ้น
24 แห่ง แบ่งเป็นในกรุงเทพมหานคร และปริมณฑล จำนวน 8 แห่ง และต่างจังหวัดจำนวน 16
แห่ง เพื่อให้การกระจายผลิตภัณฑ์ ครอบคลุมพื้นที่ทั่วประเทศไทย
โดยศูนย์กระจายสินค้าในต่างจังหวัดแบ่งตามภูมิภาคได้ดังนี้

  ------------------------- ---------------------------------------------
  ภูมิภาค                     จังหวัดต่างๆ

  ภาคเหนือ                   เชียงใหม่ นครสวรรค์ พิษณุโลก

  ภาคตะวันออก                ชลบุรี ปราจีนบุรี

  ภาคตะวันออกเฉียงเหนือ        ขอนแก่น นครราชสีมา อุดรธานี อุบลราชธานี สกลนคร

  ภาคกลาง                   ราชบุรี อ่างทอง

  ภาคใต้                     ภูเก็ต สงขลา สุราษฎร์ธานี ชุมพร
  ------------------------- ---------------------------------------------

(2) ส่วนกระทบต่อสิ่งแวดล้อม

บริษัท
ได้รับใบอนุญาตให้ใช้ที่ดินและประกอบกิจการโรงงานในนิคมอุตสาหกรรมจากการนิคมอุตสาหกรรมแห่งประเทศไทย
(กนอ.) ซึ่งตามใบอนุญาตดังกล่าวกำหนดให้บริษัท
มีหน้าที่ที่จะต้องมีและใช้ระบบบำบัดน้ำเสียเบื้องต้น ฝุ่นละอองหรือวัตถุมีพิษที่มีประสิทธิภาพ
และต้องดำเนินการกำจัดกากอุตสาหกรรมจากกระบวนการผลิตให้ถูกต้อง
และต้องมีระบบน้ำทิ้งที่ได้มาตรฐานของ กนอ.

ทั้งนี้ สำหรับการตรวจวัดคุณภาพอากาศ บริษัท ได้ว่าจ้างบริษัท เฮลธ์ แอนด์ เอ็นไวเทค จำกัด
ให้เป็นผู้ตรวจวิเคราะห์ปริมาณความเข้มข้นของก๊าซจากการเผาไหม้ของหม้อกำเนิดไอน้ำ
ซึ่งมีคุณภาพอากาศอยู่ในเกณฑ์ที่ดีกว่ามาตรฐานที่กำหนด
บริษัทได้มีข้อห้ามมิให้จอดรถโดยติดเครื่องยนต์ในระหว่างการขนถ่ายสินค้า
เพื่อลดภาวะอากาศเป็นพิษ

  สำหรับน้ำเสียที่เกิดจากกระบวนการผลิตนั้น บริษัท ได้สร้างบ่อบำบัดน้ำเสียระบบ Upflow
  Anaerobic Sludge

Blanket (UASB)
หรือการบำบัดน้ำเสียโดยใช้กระบวนการทางชีวภาพหรือใช้จุลินทรีย์ในการกำจัดสิ่งเจือปนในน้ำเสีย
เพื่อทำให้น้ำเสียมีค่าความสกปรกลดลงจนได้ระดับมาตรฐานที่กำหนด
ก่อนที่จะปล่อยลงสู่ท่อรับน้ำเสียของนิคมอุตสาหกรรมลาดกระบัง
โดยปรากฏผลว่าคุณภาพน้ำทิ้งของบริษัท อยู่ในระดับที่ดีกว่ามาตรฐานที่กำหนด

และเพื่อให้การกำจัดขยะในโรงงานเป็นไปอย่างมีประสิทธิภาพ บริษัท
ได้ลงทุนสร้างถังขยะที่เป็นมาตรฐานสำหรับอุตสาหกรรมการผลิต
ที่สามารถขนได้โดยรถขนถ่ายขยะของฝ่ายรักษาความสะอาด สำนักงานเขตลาดกระบัง
ซึ่งทำให้การกำจัดขยะเป็นไปได้อย่างคล่องตัวและมีประสิทธิภาพ
สำหรับสินค้าคืนที่บริษัทรับกลับมาจากร้านค้า
บริษัทกำจัดโดยวิธีที่ถูกต้องไม่ก่อให้เกิดผลกระทบต่อสภาพแวดล้อม
โดยจะทำลายทุกวันไม่มีการเก็บสะสม

ด้วยบริษัท เล็งเห็นเสมอถึงผลเสียต่อสิ่งแวดล้อมหากบริษัท ไม่มีมาตรการในการบำบัด
และการป้องกันดังกล่าว ที่จะกระทบต่อสังคม และประชาชนส่วนมาก
โดยตลอดระยะเวลาการดำเนินงานกว่า 20 ปีของบริษัท ได้เน้นย้ำ และรักษาระดับการบำบัด
และป้องกันดังกล่าว เพื่อประโยชน์สูงสุดแก่สังคม และสิ่งแวดล้อมของประเทศ
และคุณภาพชีวิตที่ดีของประชาชน

4.  งานที่ยังไม่ได้ส่งมอบ

  -ไม่มี-